Randers HF & VUC Nålemagervej Randers NV Tlf.: - PDF
Download "Randers HF & VUC Nålemagervej Randers NV Tlf.:"
1 Eksamensreglement for Randers HF & VUC for 2019 Generelt Dette reglement dækker både skriftlige og mundtlige eksamener. Alle eksamener afvikles efter 2017-bekendtgørelsen. Det skal desuden understreges, at skolens øvrige studie- og ordensregler naturligvis også gælder i forbindelse med prøver og eksamener. Eksamensreglement samt vejledninger til IT findes på skolens hjemmeside: Dette SKAL du i forbindelse med din eksamen: - Du skal læse hele dette eksamensreglement, så du ved, hvad der er tilladt, hvordan du gør tingene korrekt, og hvad konsekvenserne er, hvis du bryder reglerne. Er du i tvivl om noget, så spørg dine lærere, der selvfølgelig også har pligt til at informere dig om eksamen i netop deres fag. - Du skal medbringe billedlegitimation til eksamen. Det er din forudsætning for at måtte gå til eksamen. Til mundtlig eksamen gælder det dog kun fjernundervisningskursister og selvstuderende. - Du skal aflevere din telefon til en eksamensvagt / din eksaminator i fuldstændigt slukket tilstand. Det er ikke nok at sætte på lydløs eller lignende. Du kan hente din telefon, når den samlede eksamen er slut. - Til de konkrete eksamener, hvor netadgang eksplicit er tilladt jf. fagets læreplan, skal du bruge skolens netværk ( ITS ). Du må ikke logge på via andre netværk, heller ikke dit eget. - Du skal selv sørge for at medbringe pc til de eksamener, hvor du må bruge den. Du skal selv sørge for, at alle chatfunktioner mm. er lukket ned. Du skal slå internettet fra, med mindre det er tilladt til eksamen i det konkrete fag. Det er desuden dit ansvar, at din pc er fuldt opdateret og klar til brug. - Du skal møde i god tid før eksamensstart. Til skriftlig eksamen betyder det senest kl Til mundtlig eksamen mindst en eksaminationstid tidligere, end du skal op. Skal du fx til en eksamen, der varer 30 minutter, skal du møde op mindst 30 minutter tidligere end angivet. - Med mindre andet er anvist i fagets læreplan må du anvende digitale, men ikke netbaserede hjælpemidler til eksamen. Det er dit ansvar at downloade og gemme eventuelt netbaseret materiale offline før din eksamen. Hvis der er netbaseret materiale, som ikke kan downloades, må du kun tilgå det til eksamen, hvis det fremgår tydeligt af fagets undervisningsbeskrivelse og af en særlig liste, som din faglærer giver holdet og eksamensvagterne.
2 Dette må du IKKE i forbindelse med din eksamen: - Al kommunikation med andre er forbudt. Det gælder både direkte og online kommunikation. - Al brug af internet er forbudt, med mindre det er en tilladt del af eksamensformen i det konkrete fag. - Al brug af headset o.l. er forbudt. Dog er det tilladt, hvis du til den konkrete prøve må have netadgang, eller hvis du har dispensation til brug af headset. - Al brug af særlige hjælpeprogrammer som fx CD-ord, IntoWords o.l. er forbudt, med mindre du har fået dispensation til at bruge det. Dette SKAL du også vide om eksamen: - I tilfælde af sygdom skal du hurtigst muligt melde dig syg på skolen. Hvis du vil til sygeeksamen, kræver det en lægeerklæring. Vær opmærksom på, at din lægeerklæring skal dække den eksamensdato, hvor du var syg. Lægeerklæringen skal være skolen i hænde senest fem hverdage efter din oprindelige eksamensdag. Den skal sendes til eller afleveres i skolens reception. Du skal selv betale for din lægeerklæring. - For at forhindre snyd gør skolen brug af datalogning, internetscreeninger, stikprøver mm., der fx kontrollerer din eventuelle adfærd på nettet under prøven. Således skal alle kursister og elever til skriftlige eksamener i netprøver (undtagen SSO) også anvende den digitale prøvevagt i netprøver jf. Undervisnings-ministeriets retningslinjer. Hvis der opdages snyd, vil du i overensstemmelse med skolens studie- og ordensregler risikere bortvisning fra eksamen eller bortvisning fra skolen. - Alle former for snyd, hvor man ikke retter sig efter dette reglement, medfører sanktioner. Det kunne fx være brug af ikke tilladte hjælpemidler, herunder internet, plagiat, aktive chatfunktioner, kommunikation med andre osv. Der er følgende sanktionsmuligheder i forbindelse med snyd: Bortvisning fra eksamen, bortvisning fra skolen og tildeling af karakteren -3 for prøven. I nogle tilfælde opdages snyd først efter karaktergivningen. I givet fald skal skolen kontakte dig senest seks hverdage efter offentliggørelsen af karakteren. - Hvis du har en eller anden form for funktionsnedsættelse, fx fysisk handicap, ordblindhed, diagnose eller lignende, kan du søge om at gå til eksamen på særlige vilkår. På den måde kan du afhængigt af din funktionsnedsættelse få dispensation til at bruge bestemte hjælpemidler. Du oplyses om denne ansøgningsmulighed via ludusweb, og her skal du overholde de deadlines, der anvises. - Hvis du vil klage over eksamen, skal du indgive din klage til skolen senest to uger efter du har fået din karakter. (Se separat afsnit om, hvordan du gør.)
3 Særligt om skriftlig eksamen Ovennævnte generelle regler gælder også for skriftlig eksamen. Derudover skal du være opmærksom på følgende: - Du skal selv medbringe pc og et tomt usb-stik til besvarelse af eksamensopgaven. Det er dit ansvar, at pc en har de rigtige programmer, og at den er opdateret og fungerer. Hvis din pc ikke virker, skal du fortsætte eksamen med papir og blyant. - Det er dit ansvar at gemme løbende på dit usb stik, så du har de nyeste udgaver i tilfælde af computernedbrud, strømsvigt e.l. - Du må ikke anvende hjælpeprogrammer e.l., med mindre de er tilladt i det konkrete fags prøveform, eller med mindre du har dispensation til at anvende dem. - Du er selv ansvarlig for, at du ikke bruger forbudte hjælpemidler eller på anden vis bryder eksamensreglementet. Du bekræfter personligt (vha. underskrift eller i Netprøver), at du ikke snyder, og at din opgave ikke indeholder plagiat. Det er dit ansvar at overholde dette. - Uanset om du afleverer på papir (fx skriftlig matematik delprøve 1) eller via Netprøver, er du selv ansvarlig for at aflevere de korrekte sider. Navn, kursistnummer, holdid og sidetal skal fremgå tydeligt på alle ark. - Og husk nu: Alle former for snyd medfører bortvisning fra eksamen, bortvisning fra skolen og/eller tildeling af karakteren -3. Særligt om Netprøver - Ved afvikling af prøver i Netprøver vil du finde vejledninger på skolens hjemmeside om, hvordan dette foregår. Du skal have styr på dette inden eksamen. Er du i tvivl, så spørg din lærer. - For at logge på netprøver skal du bruge Unilogin eller nemid. Det er dit ansvar at have styr på det inden eksamen. - Inden du henter opgaven i netprøver, skal du installere Undervisningsministeriets monitoreringsværktøj Den digitale prøvevagt. Der findes anvisninger hertil på skolens hjemmeside. - Du henter din opgaveformulering i Netprøver, og det er også her, du afleverer den. Dog foregår eventuelle delprøver uden hjælpemidler forsat som papireksamen (delprøve 1 i matematik). - Du skal aflevere din besvarelse i pdf-format. Dette skal du øve dig i inden prøven, så du har styr på det i eksamenssituationen. - Når du har afleveret og vil forlade prøven, skal du først have tilladelse af en vagt, der kontrollerer i Netprøver, om afleveringen er registreret korrekt.
4 Særligt vedrørende matematik på C- og B- og A-niveau: - Din telefon skal være afleveret i fuldstændigt slukket tilstand. - Du må ikke kommunikere med omverdenen. Chatfunktioner på pc en skal lukkes ned og gøres inaktive før prøvens start. - KL Udleveres hæftet, der indeholder både delprøve 1 og 2. Delprøve 1 (kl for C niveau - kl på B-niveau - kl på A-nvieau) er helt uden hjælpemidler. Noter, gamle opgaver etc. må ikke ligge fremme, og computeren må ikke være tændt, og den skal være klappet sammen. Man må dog anvende den centralt udmeldte formelsamling til det pågældende niveau. Skolen sørger for et eksemplar per kursist/elev. - Din opgaveløsning til delprøve 1 sker på papir. Medbring derfor skriveredskaber, lineal, viskelæder o.l. Husk at du skal underskrive både opgaven og erklæringen på omslaget inden aflevering. - Man må gerne gå i gang med delprøve 2, inden den fastsatte tid er udløbet. Hjælpemidlerne må dog først tages frem efter delprøve 1 er indsamlet, og eksamensvagten har givet tilladelse til det. - Kursister/elever med dispensation må bruge ca. 20 minutter ekstra til delprøve 1 på A- niveau, 15 minutter ekstra på B-niveau, og ca. 10 minutter ekstra på C-niveau. - Til delprøve 2 må du anvende din pc, og du må bruge alt materiale fra undervisningen og dine egne noter, så længe der ikke er tale om netbaseret materiale. Husk derfor at downloade dette før eksamen. Enkelte ikke-downloadbare materialer på nettet må bruges, hvis det fremgår af holdets undervisningsbeskrivelse og af en liste, som din lærer har givet til holdet og eksamensvagterne. Der skal være tale om såkaldte dybe links. - Du må ikke søge på nettet eller kommunikere med omverdenen. Og du må ikke bruge headset, med mindre du har dispensation til det. - Du må ikke forlade din plads, før en vagt har givet tilladelse til det. Du markerer ved at række hånden i vejret. - Hvis du forlader eksamen før tid, kan din PC først hentes efter prøvens afslutning. Det samme gælder din mobil. - De sidste 15 min skal man blive siddende på sin plads indtil prøvens afslutning. - Delprøve 2 afleveres via Netprøver i pdf-format. Lær hvordan du gør inden prøven. - Hvis du tages i at kommunikere ulovligt i løbet af den skriftlige eksamen, træder de tidligere nævnte sanktioner selvfølgelig i kraft.
5 Særligt vedrørende engelsk på B- og A-niveau samt dansk på A-niveau. - Din telefon skal være afleveret i fuldstændigt slukket tilstand. - Du må ikke kommunikere med omverdenen. - Chatfunktioner på pc en skal lukkes ned og gøres inaktive før prøvens start. - Prøven hentes via netprøver. Du logger på netproever.dk vha. unilogin eller nemid. Sørg for at at have styr på det inden eksamen. - Til prøven må du anvende din pc, og du må bruge alt materiale fra undervisningen og dine egne noter, så længe der ikke er tale om netbaseret materiale. Husk derfor at downloade dette før eksamen. - Enkelte ikke-downloadbare materialer på nettet må bruges, hvis de fremgår af holdets undervisningsbeskrivelse og af en liste, som din lærer har givet til holdet og eksamensvagterne. I givet fald skal der være tale om dybe links. - Du må ikke søge på nettet eller kommunikere med omverdenen. Og du må ikke bruge headset, med mindre du har dispensation til det. - Du må ikke forlade din plads, før en vagt har givet tilladelse til det. Du markerer ved at række hånden i vejret. - Hvis du forlader eksamen før tid, kan din PC først hentes efter prøvens afslutning. Det samme gælder din mobil. - De sidste 15 min skal man blive siddende på sin plads indtil prøvens afslutning. - Prøven afleveres via Netprøver i pdf-format. Lær hvordan du gør inden prøven. - Hvis du tages i at kommunikere ulovligt i løbet af den skriftlige eksamen, træder de tidligere nævnte sanktioner selvfølgelig i kraft.
6 Klageprocedure Hvis du vil klage over en eksamen, skal du indgive din klage til skolen, senest to uger efter du har fået din karakter. Til din klagesag skal skolen udlevere en kopi af den stillede opgave og en kopi af din opgavebesvarelse (ved skriftlige prøver). Din klage skal være skriftlig, konkret og begrundet. En klage kan handle om: 1. Eksaminationsgrundlaget 2. Eksamensforløbet 3. Bedømmelsen Du får en afgørelse på din klage fra skolen hurtigst muligt. Hvis en klage resulterer i en ombedømmelse, kan det betyde, at du får en lavere karakter. Hvis du vil klage over skolens afgørelse i din klagesag, skal det ske til skolen senest to uger efter, at du har fået besked om afgørelsen. Læs mere om regler for klagesager i eksamensbekendtgørelsens kapitel 10
Teknisk Gymnasium Hillerød/Esnord EKSAMENSREGLEMENT 2018/19 (Gælder også TERMINSPRØVER og ÅRSPRØVER, med mindre andet er meddelt) Eksamensansvarlige: Vicerektorerne Gisela Tolstoy og Carsten Clausen. Vagter:
HF/GS-EKSAMEN maj/ juni 2018
HF/GS-EKSAMEN maj/ juni 2018 information til kursister Kære kursist I denne folder finder du nogle af de vigtige informationer om HF/GS-eksamen. Det er en del af eksamensforberedelsen at sætte sig ind